Foto: Uz24 17 oktabrdan boshlab Toshkentdan Andijonga qo‘shimcha poyezd harakatlana boshlaydi. Bu haqda «O‘ztemiryo‘lyo‘lovchi» AJ matbuot xizmati xabar qilgan. Xabarga ko‘ra, yo‘lovchilarga qulayliklar yaratish maqsadida «Toshkent-Andijon-Toshkent» yo‘nalishi bo‘yicha har kuni yangi 62/61 sonli tezyurar poyezdi harakatlanadi. Poyezdning Toshkentdan ketish vaqti soat 16-30da, u Andijonga soat 22-30ga yetib boradi. Poyezd Andijondan soat 06-00da jo‘nab ketadi va Toshkentga soat 12-10ga yetib keladi. Shu sababli 18 oktabrdan «Andijon-Buxoro-Andijon» yo‘nalishidagi 392/391 sonli poyezdining, shuningdek «Toshkent-Andijon-Toshkent» yo‘nalishidagi 92/91 sonli poyezdining harakatlanish jadvalida o‘zgarishlar e’lon qilinadi.